Agatha Christie

**Agatha Mary Clarissa Christie** (15. septembar 1890 – 12. januar 1976) bila je britanska književnica kriminalističkih romana i pisac kratkih priča. Pisala je i ljubavne romane pod pseudonimom **Mary Westmacott** ali je najpoznatija po zbirci od 66 detektivska romana kao i zbirci od 14 kratkih priča koje je objavila pod svojim imenom. Glavna tema najvećeg broja njenih detektivskih romana je ustvari istraga naizgled nemogućih slučajeva koju koju pokušavaju rasvijetliti njeni likovi kao što su: Hercule Poirot, Gospođica Marple Tommy i Tuppence i dr. Autor je i najduže neprekidno igrane drame na svijetu, *Mišolovke*. Rođena u bogatoj porodici gornje srednje klase u Torquayu, u engleskoj grofoviji Devon, Agatha je služila u bolnici tokom Prvog svjetskog rata, prije nego što se udala i zasnovala porodicu u Londonu. Bila je neuspješna na početku svoje književne karijere ali je izdavačka kuća The Bodley Head 1920. objavila njen roman *Misteriozna afera u Stylesu* () sa Herculeom Poirotom. Time je pokrenuta njena blistava književna karijera.
Guinnessova knjiga rekorda navodi agathu Christie kao najprodavanijeg pisca svih vremena. Njeni romani su prodati u otprilike 4 milijarde primjeraka. Prema Index Translationumu, Christie je najčešće prevođeni autor – nakon što su njena djela prevedena na najmanje 103 različita jezika.

Roman *Deset malih crnaca* (*Ten Little Niggers* ili *And Then There Were None*) njen je najprodavaniji roman, prodan u oko 100 miliona kopija.
Njen roman *Ubistvo Rogera Ackroyda* je 2013. proglašen najboljim kriminalističkim romanom ikada napisanim od strane 600 pisaca Udruženja pisaca kriminalističkih romana.

## Biografija 
thumb|right|150px|Agatha Christie kao djevojka (nepoznat datum)

Rođena je 15. septembra 1890. kao **Mary Clarissa Miller** u Torquayu u engleskoj grofoviji Devon. Svoje djetinjstvo je opisala kao "vrlo sretno", te je od najranije mladosti bila okružena nizom jakih i nezavisnih žena. Djetinstvo je provodila naizmjenično između porodične kuće u Devonshireu, bakine kuće u Ealingu, u zapadnom Londonu ili dijelova južne Evrope gdje je njena porodica provodila praznike tokom zime.

Prvi se put udala, nesretno, godine 1914. za narednika Archibalda Christieja, pilota Kraljevskog zračnog korpusa. Imali su jednu kćer, Rosalind, a razveli su se 1928.

Za vrijeme prvog svjetskog rata radila je u bolnici, a zatim u ljekarni. To je utjecalo i na njena djela: mnoga umorstva izvršena su otrovom.

U decembru 1926. nestala je na 11 dana, što je prouzročilo uzbunu u ondašnjim medijima. Njen automobil pronađen je u krednoj jami. Konačno je nađena u hotelu u mjestu Harrogate, gdje je izjavila da je nestala zbog amneziije uzrokovane živčanim slomom radi majčine smrti i suprugovog priznanja bračne nevjere. Mišljenja su i do danas podjeljena o tome je li se radilo o reklamnom triku. Ovaj je incident prikazan u filmu *Agatha* iz 1979. u kojem je Agathu Christie tumačila Vanessa Redgrave.

Godine 1930. Christie se ponovno udala (unatoč razvodu) za katolika Sir Maxa Mallowana, britanskog arheologa 14 godina mlađeg od nje. Putovanja s njim poslužila su joj kao inspiracija za knjige s radnjom na Bliskom Istoku. Druga djela (kao *Ten Little Indians*) smjestila je u okolinu Torquaya, Devonshire gdje je rođena.

Godine 1970. odlikovana je redom Britanskog Imperija i mogla je nositi titulu *Dame* (ženski ekvivalent *Sira*).

Agatha Christie preminula je 12. januara 1976. u 85. godini života. Njeno jedno dijete, Rosalind Hicks preminula je 28. oktobra 2004. također u 85. godini života. Unuk Matthew Pickard sada ima autorsko pravo na njena djela.
mini|200px|Nadgrobni spomenik Agathi Christie

Dva njena romana napisana u usponu karijere objavljena su tek nakon smrti: posljednji slučajevi Miss Marple i Herculea Poirota. U Poirotovom posljednjem slučaju u djelu „Zavjesa“ (*Curtain*) slavni detektiv umire; Christie je u svom dnevniku objasnila da ga je uvijek smatrala nepodnošljivim. Za razliku od toga, voljela je Miss Marple, koju je stvorila prema liku svoje bake, pa je u zadnjem slučaju *Sleeping Murder* nije ubila nego poslala u penziju na selo.

## Uspjeh njenih djela 
Agatha Christie je najpoznatiji autor kriminalističkih romana u svijetu i najprodavaniji autor uz Shakespearea. Njene knjige prodane su u više od milijardu primjeraka na engleskom jeziku, i više od milijardu primjeraka na 45 drugih svjetskih jezika (do 2003). Primjer njenog uspjeha je prvo mjesto na ljestvici najprodavanijih autora svih vremena u Francuskoj s preko 40 miliona primjeraka na francuskom (do 2003), gdje joj je najbliži konkurent s oko 22 miliona primjerka Émile Zola.

Njena predstava Mišolovka (*The Mousetrap*) drži rekord najdužeg prikazivanja u Londonu. Prvi je put prikazana u Ambassadors Theatreu 25. novembra 1952., a prikazuje se i u 2005. Ukupno je odigrano više od 20.000 predstava.

Agatha Christie napisala je preko osamdeset romana i drama, uglavnom detektivskih. U mnogima od njih pojavljuju se njeni najpoznatiji likovi, Hercule Poirot i Miss Marple. Iako se voljela poigravati s konvencijama žanra – jedno od njenih ranijih djela, *Ubistvo Rogera Ackroyda*, sadržava potpuni obrat na kraju – uvijek je u knjige postavljala tragove prema kojima su čitaoci mogli i sami otkriti počinioca.

Većina njenih knjiga i kratkih priča adaptirana je u filmove, neke i više puta (*Ubistvo na Orient Expressu*, *Smrt na Nilu*, *U 4.50 s Paddingtona*). Britanska televizija BBC napravila je radijske i televizijske verzije mnogih priča o Poirotu i Miss Marple, a Granada Television je producirala detektivski serijal u kojem Poirota glumi David Suchet, možda najpoznatiji savremenoj publici. Japanska televizija NHK (Nippon Housou Kyoukai) koristila je Poirota i Miss Marple u anime seriji ''Agatha Christie's Great Detectives Poirot and Marple* kao crtane likove. U seriji se pojavljuju i novi likovi: Mabel, kći Raymonda Westa, nećaka gospođice Marple i pisca krimića, te Mabelina patka Oliver.

### Hercule Poirot 
Svoju prvu knjigu, *Misteriozna afera u Stylesu*, Agatha Christie je objavila 1920. godine. Priča se fokusira na ubistvo bogate nasljednice i upoznaje čitatelje s jednim od najpoznatijih likova Christie: belgijskim detektivom Herculeom Poirotom. Poirot se vratio u romanima *Ubistvo na Linksu* (1923.) i *Ubistvo Rogera Ackroyda* (1926.), hitu koji je kasnije označen kao žanrovski klasik i jedan od autoričinih omiljenih romana koji je ikada napisala.

Poirot se najviše puta pojavljivao u djelima sa naslovima kao što su Ackroyd, *Misterija plavog voza* (1928) i *Smrt u oblacima* (1935). Filmske adaptacije romana o Poarou uključuje nekoliko filmova poput *Ubistvo na Orient Ekspresu* (2017) i *Smrt na Nilu* (2022). Također je snimljena i serijal TV misterije na osnovu detektivskih romana pod nazivom *Agatha Christie's Poirot* (1989-2013)*,* gdje glavnu ulogu tumači britanski glumac David Suchet. Sa druge strane, gospođica Marple se pojavila u knjigama poput *Pokretnog prsta* (1942) i *Džep pun raži* (1953), a na ekraniziranim verzijama su je glumile glumice poput Angele Lansbury, Helen Hayes i Geraldine McEwan.

## Bibliografija i ostala djela 
### Djela 
* 1920 *Misteriozna afera u Stylesu*
* 1922 *Tajanstveni suparnik*
* 1923 *Ubistvo na igralištu za golf*
* 1924 *Čovjek u smeđem odijelu*
* 1924 *Poirot istražuje*
* 1925 *Tajna zamka Chimneys*
* 1926 *Ubistvo Rogera Ackroyda*
* 1927 *Velika četvorka*
* 1928 *Tajna plavog voza*
* 1929 *Zajedno protiv zločina*
* 1929 *Tajna sedam satova*
* 1930 *Ubistvo u vikarijatu*
* 1930 *Tajanstveni gospodin Quin*
* 1931 *Sittafordska misterija*
* 1932 *Posljednja kuća*
* 1933 *Gonič smrti*
* 1933 *Smrt lorda Edgwarea*
* 1933 *Trinaest problema*
* 1934 *Ubistvo u Orijent Expressu*
* 1934 *Parker Pyne istražuje*
* 1934 *Listerdaleova tajna*
* 1935 *Tragedija u tri čina*
* 1935 *Smrt u oblacima*
* 1935 *Zašto nisu pitali Evansa ?*
* 1936 *Umorstvo u Mesopotamiji*
* 1936 *Ubistva po abecedi*
* 1936 *Karte na sto*
* 1937 *Smrt na Nilu*
* 1937 *Nijemi svjedok*
* 1937 *Ubistvo u staji*
* 1938 *Sastanak sa smrću*
* 1939 *Deset malih crnaca*
* 1939 *Ubiti je lako*
* 1939 *Božić Herculea Poirota*
* 1939 *Regata misterija i druge priče*
* 1940 *Tužni čempres*
* 1941 *Zlo pod suncem*
* 1941 *Patriotsko ubistvo*
* 1941 *N ili M?*
* 1941 *Leš u biblioteci*
* 1942 *Pet praščića*
* 1942 *Otrovno pismo*
* 1943 *Prst koji se miče*
* 1944 *Prema ništici*
* 1944 *Iskričavi cijanid*
* 1945 *Smrt kao kraj*
* 1946 *Šupljina*
* 1947 *Herkulovi podvizi*
* 1948 *Ko plimu uhvati*
* 1948 *Svjedok optužbe i druge priče*
* 1949 *Zla kuća*
* 1950 *Najavljeno ubistvo*
* 1950 *Tri slijepa miša i druge priče*
* 1951 *Došli su u Bagdad*
* 1951 *Nesretni čovjek i druge priče*
* 1952 *Gospođa McGinty je mrtva*
* 1952 *Trik je u zrcalima*
* 1953 *Džep pun žita*
* 1953 *Poslije sprovoda*
* 1955 *Bija Baja Buf*
* 1955 *Sudbina nepoznata*
* 1956 *Glupost mrtvog čovjeka*
* 1957 *U 4.50 s Paddingtona*
* 1957 *Nesreća nevinih*
* 1959 *Mačka među golubovima*
* 1960 *Pustolovina božićnog pudinga*
* 1961 *Kod bijelog konja*
* 1961 *Dupli grijeh i druge priče*
* 1962 *Razbijeno ogledalo*
* 1963 *Tajanstveni satovi*
* 1964 *Karipska misterija*
* 1965 *Hotel Bertram*
* 1966 *Treća djevojka*
* 1967 *Vječita noć*
* 1968 *Zla sudba*
* 1969 *Dogodilo se na dan Svih svetih*
* 1970 *Putnik za Frankfurt*
* 1971 *Šifra Nemesis*
* 1971 *Zlatna lopta i druge priče*
* 1972 *Slonovi pamte*
* 1973 *Akhnaton - drama u tri čina*
* 1973 *Ništa nije tako tajno*
* 1974 *Poirotovi raniji slučajevi*
* 1975 *Zavjesa*
* 1976 *Usnulo ubistvo*
* 1979 *Posljednji slučajevi Miss Marple i dvije druge priče*
* 1992 *Problem u Pollenskom zalivu*
* 1997 *Dok svjetlo gori i druge priče*

**Ko-autorska djela**:

* 1931 *Plutajući admiral*

**Charles Osborne ju je koristio u djelima kao**:

* 1998 *Crna kahva*
* 2001 *Neočekivani gost*
* 2003 *Paukova mreža*

**Pisala kao Mary Westmacott**:

* 1930 *Divov hljeb*
* 1934 *Nedovršeni portret*
* 1944 *Odsutan u proljeće*
* 1948 *Ruža i tisovina*
* 1952 *Kćerkina kćerka*
* 1956 *Teret*

**Scenske izvedbe**:

* 1928 *Alibi*
* 1930 *Crna kahva*
* 1936 *Strančeva ljubav*
* 1937 ili 1939 *Kćerkina kćerka*
* 1940 *Posljednja kuća*
* 1943 *Deset malih crnaca*
* 1945 *Sastanak sa smrću*
* 1946 *Smrt na Nilu*
* 1949 *Ubistvo u vikarijatu*
* 1951 *Šupljina*
* 1952 *Mišolovka*
* 1953 *Svjedok optužbe*
* 1954 *Paukova mreža*
* 1956 *Prema ništici*
* 1958 *Presuda*
* 1958 *Neočekivani gost*
* 1960 *Vrati se natrag zbog ubistva*
* 1962 *Pravilo trojice*
* 1972 *Gudački trio*
* 1973 *Akhnaton - drama u tri čina*
* 1977 *Ubistvo je najavljeno*
* 1981 *Karte na sto*
* 1992 *Problem u Pollenskom zalivu*
* 1993 *Ubiti je lako*
* 2005 *Deset malih crnaca*

**Radio Izvedbe**:

* 1937 *Žuta boja iris*
* 1947 *Tri slijepa miša*
* 1948 *Maslac u gospodskoj posudi*
* 1960 *Osobni poziv*

**Televizijske izvedbe** :

* 1937 *Osinjak*

### Adapcije filmova sa likovima Agathe Christie 
Već 77 godina snimaju se filmovi sa likovima Agathe Christie, i ovo je njihov spisak:

* 1928 *Zajedno protiv zločina* (prijevod s njemačkog *Die Abenteuer G. m. b. H*)
* 1928 *Smrt gospodina Quinna*
* 1931 *Alibi*
* 1931 *Crna kahva*
* 1934 *Smrt lorda Edgwarea*
* 1937 *Strančeva ljubav*
* 1945 *Deset malih crnaca*
* 1947 *Strančeva ljubav*
* 1957 *Svjedok optužbe*
* 1960 *Paukova mreža*
* 1962 *Ubistvo, reče*
* 1963 *Ubistvo kod galopa*
* 1964 *Najnepoštenije ubistvo*
* 1964 *Ubistvo Ahoy!*
* 1966 *Deset malih crnaca*
* 1966 *Ubistva po abecedi*
* 1972 *Vječita noć*
* 1974 *Ubistvo u Orijent Expressu*
* 1975 *Deset malih crnaca*
* 1978 *Smrt na Nilu*
* 1980 *Razbijeno ogledalo*
* 1982 *Zlo pod suncem*
* 1984 *Nesreća nevinih*
* 1988 *Sastanak sa smrću*
* 1989 *Deset malih crnaca*

### Filmovi sa likovima Agathe Christie 
* 1938 *Strančeva ljubav*
* 1947 *Strančeva ljubav*
* 1949 *Deset malih crnaca*
* 1959 *Deset malih crnaca*
* 1970 *Ubistvo u vikarijatu*
* 1980 *Zašto nisu pitali Evansa ?*
* 1982 *Paukova mreža*
* 1982 *Tajna sedam satova*
* 1982 *The Agatha Christie Hour*
* 1982 *Ubiti je lako*
* 1982 *Svjedok optužbe*
* 1983 *Zajedno protiv zločina*
* 1983 *Karipska misterija*
* 1983 *Iskričavi cijanid*
* 1984 *Leš u biblioteci*
* 1985 *Ubistvo sa zrcalima*
* 1985 *Prst koji se miče*
* 1985 *Najavljeno ubistvo*
* 1985 *Džep pun žita*
* 1985 *13 za stolom*
* 1986 *Glupost mrtvog čovjeka
* 1986 *Tragedija u tri čina*
* 1986 *Ubistvo u vikarijatu*
* 1987 *Usnulo ubistvo*
* 1987 *Hotel Bertram*
* 1987 *Šifra Nemesis*
* 1987 *U 4.50 s Paddingtona*
* 1989 *Čovjek u smeđem odijelu*
* 1989 ''Agatha Christie's Poirot
* 1989 *Karipska misterija*
* 1990 *Posljednja kuća*
* 1990 *Misteriozna afera u Stylesu*
* 1991 *Trik je u zrcalima*
* 1992 *Razbijeno ogledalo*
* 1994 *Božić Herculea Poirota*
* 1995 *Ubistvo na igralištu za golf*
* 1995 *Bija Baja Buf*
* 1996 *Nijemi svjedok*
* 1997 *Kod bijelog konja*
* 2000 *Ubistvo Rogera Ackroyda*
* 2000 *Smrt lorda Edgwarea*
* 2001 *Zlo pod suncem*
* 2001 *Ubistvo u Orijent Expressu*
* 2001 *Ubistvo u Mesopotamiji*
* 2003 *Iskričavi cijanid*
* 2004 *Pet praščića*
* 2004 *Smrt na Nilu*
* 2004 *Tužni čempres*
* 2004 *Šupljina*
* 2004 *Marple*
* 2005 *Tajna plavog vlaka*
* 2005 *Karte na sto*
* 2005 *Ko plimu uhvati*
* 2006 *Poslije sprovoda*

### Videoigre sa likovima Agathe Christie 
* 2005 *Deset malih crnaca*

## Reference
## Literatura 
* 

## Vanjski linkovi 
* http://www.agathachristie.com/

Kategorija:Rođeni 1890.
Kategorija:Umrli 1976.
Kategorija:Britanski pisci
Kategorija:Biografije, Torquay
Kategorija:Agatha Christie